section_heading: Biografija
paragraph_text: Služio je kao načelnik Generalštaba Prve armije SRJ 1993. i 1994. godine. Između 1994. i 1996. bio je zapovjednik Prve armije. U 1996. godini postao je zamjenik načelnika Generalštaba VJ. Slobodan Milošević je 26. studenog 1998. godine postavio Ojdanića za načelnika Generalštaba VJ, smjenivši generala Momčila Perišića. Ojdanić je bio načelnik generalštaba tijekom NATO-vog bombardiranja Jugoslavije (ožujak - lipanj 1999.). U veljači 2000. godine, poslije ubojstva ministra Pavla Bulatovića, postavljen je za ministra obrane Jugoslavije, tom prilikom unaprijeđen je u čin generala VJ. Bio je član SKJ. Poslije raspada SFRJ i SKJ Ojdanić nije pristupio ni jednoj političkoj stranci.